CELEX: C2007/211/42
Language: mt
Date: 2007-09-08 00:00:00
Title: Kawża C-306/07: Talba għad-deċiżjoni preliminari mressqa minn Højesteret (Id-Danimarka) fit- 3 ta' Lulju 2007 — Ruben Andersen vs Kommunernes Landsforening li taġixxi għall-komun ta' Slagelse (preċedentament il-komun ta' Skælskør)

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/22
            
         Talba għad-deċiżjoni preliminari mressqa minn Højesteret (Id-Danimarka) fit-3 ta' Lulju 2007 — Ruben Andersen vs Kommunernes Landsforening li taġixxi għall-komun ta' Slagelse (preċedentament il-komun ta' Skælskør)
   (Kawża C-306/07)
   (2007/C 211/42)
   Lingwa tal-kawża: id-Daniż
   Qorti tar-rinviju
   Højesteret (Id-Danimarka)
   Partijiet fil-kawża prinċipali
   
      Rikorrent: Ruben Andersen.
   
      Konvenuta: Kommunernes Landforening li taġixxi għall-komun ta' Slagelse (preċedentament il-komun ta' Skælskør)
   Domandi preliminari
   
               1)
            
            
               L-Artikolu 8(1) tad-Direttiva tal-Kunsill 91/533/KE, ta' l-14 ta' Ottubru 1991, dwar l-obbligazzjoni ta' min iħaddem li jgħarraf lill-ħaddiema bil-kondizzjonijiet applikabbli għall-kuntratt jew għar-relazzjoni ta' l-impjieg (1) għandu bħala effett li ftehim kollettiv intiż għat-traspożizzjoni tad-dispożizzjonijiet tiegħu ma japplikax għal ħaddiem li mhuwiex membru ta' waħda mill-organizzazzjonijiet sindakali firmatarji ta' dan il-ftehim?
            
         
               2)
            
            
               Jekk ir-risposta għall-ewwel domanda hija negattiva, l-espressjoni “[i]l-ħaddiema mhux koperti minn ftehim kollettiv jew minn ftehim kollettiv li jirrelataw mar-relazzjoni ta' l-impjieg” li tinsab fl-Artikolu 8(2) ta' din id-Direttiva tfisser li l-klawżoli ta' ftehim kollettiv li jipprevedu notifika minn qabel ta' min iħaddem ma japplikawx għal ħaddiem li mhuwiex membru ta' waħda mill-organizzazzjonijiet sindakali firmatarji ta' dan il-ftehim?
            
         
               3)
            
            
               L-espressjonijiet “kuntratt temporanju ta' l-impjieg” u “relazzjoni ta' l-impjieg” li jinsabu fl-Artikolu 8(2) tad-Direttiva jkopru impjiegi ta' dewmien qasir jew kull forma oħra ta' relazzjonijiet ta' impjieg limitati fiż-żmien? Fl-ewwel każ, skond liema kriterji relazzjoni ta' impjieg għandha tiġi kkunsidrata bħala temporanja (ta' dewmien qasir)?
            
         
      (1)  ĠU L 288, p. 32.